Alaquàs va iniciar la setmana passada el procés de vacunació contra la Covid-19 a més de 200 persones majors de 90 anys
23/02/2021

# Alaquàs va iniciar la setmana passada el procés de vacunació contra la Covid-19 a més de 200 persones majors de 90 anys

*   23/02/2021
*   [Imprimir](#)
*   Compartir
*    https://www.alaquas.org/documento.asp?id\_do=19573

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19573%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20va%20iniciar%20la%20setmana%20passada%20el%20proc%C3%A9s%20de%20vacunaci%C3%B3%20contra%20la%20Covid-19%20a%20m%C3%A9s%20de%20200%20persones%20majors%20de%2090%20anys)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19573/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19573/23022021img_9635_Form_4.jpg)](https://www.alaquas.org/ficheros/documentos/2021/2/19573/23022021img_9635_Form_10.jpg "<a href='https://www.alaquas.org/ficheros/documentos/2021/2/19573/23022021img_9635_Form_10.jpg' target=_blank><i class='fa fa-external-link' aria-hidden='true'></i>.Alaquàs va iniciar la setmana passada el procés de vacunació contra la Covid-19 a més de 200 persones majors de 90 anys</a>")

Des del Centre de Salut d'Alaquàs es recorda que és important actualitzar el número de telèfon associat a la targeta SIP perquè la citació es realitza de manera telefònica

Alaquàs va iniciar el passat dimecres 17 de febrer el procés de vacunació a les persones majors de 90 anys empadronades al municipi. Més de 200 persones rebran en aquests dies la primera dosi de la vacuna contra la Covid-19. El procés continuarà aquesta setmana amb les persones considerades com a grans dependents de qualsevol edat i amb les persones majors de 80 anys. 

Tal i com estableix el protocol i les etapes marcades pel Pla de Vacunació establert pel Ministeri de Sanitat i la Conselleria de Sanitat Universal i Salut Pública, el procés de vacunació es va iniciar a principis de gener a persones residents i personal sanitari i sociosanitari de les residències de persones majors i d’atenció a grans dependents així com el personal de primera línia en l’àmbit sanitari i sociosanitari.  Un total de 500 persones pertanyents a aquests col·lectius han rebut ja les dues dosi de la vacuna.

L’Ajuntament d’Alaquàs s’ha posat a disposició de la Conselleria de Sanitat per a cedir tots els espais municipals necessaris per a quan es produeixca la vacunació massiva, com ja es va fer amb el Centre Social Benàger per a la vacunació de la grip estacional i ara per a la vacunació contra la Covid-19 de les persones majors de 90 anys.

**Espai d’aparcament per a vacunacions sense eixir del vehicle**

Cal destacar a més que l’Ajuntament ha habilitat un espai d’aparcament per a vehicles per a poder vacunar sense eixir del cotxe a les persones que no es poden desplaçar a peu o pels seus mitjans i els han de portar els seus familiars. A més, s’ha establert una ruta de vacunació a domicili per tal que les persones amb mobilitat reduïda que no disposen de mitjà de transport o familiar per a poder desplaçar-se al Centre de Salut, puguen rebre la vacuna.

**Informació important**

És important destacar que per a rebre la vacuna, el Centre de Salut d’Alaquàs es comunica via telefònica amb les persones a les què correspon la vacunació en aquesta fase. Per això, és important tindre actualitzat el número de telèfon associat a la targeta SIP. Per a consultar i actualitzar el telèfon cal accedir a la pàgina web de la Conselleria de Sanitat en l’enllaç http://www.san.gva.es/es/web/dgcal/tramites-tarjeta-sip (amb certificat digital) o http://www.san.gva.es/web/dgcal/formulario-de-contacto (sense certificat digital).

Des del Centre de Salut es recorda també que tot i haver rebut la vacuna es pot transmetre la malaltia i per això és molt important continuar respectant al màxim la normativa establida per a fer front a la Covid-19.